text: Til retten sauerkraut eller surkål skal der - efter den alsassiske opskrift for 4-6 personer - bruges følgende ingredienser.
  Surkålen vaskes under rindende vand for at afsalte den. Den blancheres i 1-2 minutter og vandet kasseres. Derefter lægges et lag i bunden af en gryde, og ovenpå lægges hakket løg og hvidløg, kødet skåret i tern, pølserne i skiver samt eventuelt kommenfrøene. Det hele dækkes med et nyt lag surkål og overhældes med tør hvidvin og samme mængde vand.
  Retten koges ved middel varme i 1½ time, og derefter smages den til med salt og peber.
  Som tilbehør gives kogte kartofler, og til retten kan man enten drikke tør hvidvin eller en god øl.